Διερεύνηση επεισοδίων μετεωρολογικής παλίρροιας στις παράκτιες περιοχές της Μεσογείου με τη χρήση δορυφορικών δεδομένων
Creators: name: Τέγος, Κωνσταντίνος Γεωργίου
Publisher: name: Aristotle University of Thessaloniki
Year: 2014
Subjects: Μεταβολή στάθμης
Αιγαίο
Αδριατική θάλασσα
Sea level changes
Aegean
Adriatic sea

description: Αντικείμενο της υφιστάμενης διπλωματικής εργασίας είναι η ανίχνευση φαινομένων μετεωρολογικής παλίρροιας αλλά και εν γένει αναταράξεων της συνολικής στάθμης των θαλάσσιων υδάτων στη Μεσόγειο θάλασσα διαμέσου της χρήσης δορυφορικών εικόνων - δεδομένων για τη διετία 2012 - 2013. Για τη διεκπεραίωσή της, χρησιμοποιήθηκαν εκτεταμένα δεδομένα αλτιμετρίας του δορυφόρου Jason-2, παρατηρήσεις του σταθμού ICPSM (Istituzione Centro Previsioni e Segnalazioni Maree) στη λιμνοθάλασσα της Βενετίας και του μετεωρολογικού σταθμού της Λήμνου (meteo.gr). Για την απόσπαση των πληροφοριών του δορυφόρου χρησιμοποιήθηκε το πρόγραμμα BRATv3.1 (λογισμικό επεξεργασίας δορυφορικών δεδομένων αλτιμετρίας) και για τη γραφική – γεωαναφερμένη απεικόνιση των αποτελεσμάτων το πρόγραμμα surfer 9.0. Αρχικώς, στην εισαγωγή του κύριου μέρους της εργασίας (κεφάλαιο 1), αναλύονται οι αιτίες που οδηγούν στην διατάραξη της συνολικής στάθμης των θαλάσσιων υδάτων με ιδιαίτερη έμφαση στα φαινόμενα της μετεωρολογικής παλίρροιας που εξαρτώνται κυρίως από τις βαρομετρικές συνθήκες και από το διάνυσμα της ταχύτητας του ανέμου. Έπειτα, αναλύονται ποιοτικά και ποσοτικά τα χαρακτηριστικά των δορυφορικών δεδομένων και περιγράφεται η δομή και η λειτουργία του δορυφόρου Jason-2 (κεφάλαιο 2). Ακολούθως, παρουσιάζεται συνοπτικά η περιγραφή της λειτουργίας του προγράμματος BRATv3.1 (κεφάλαιο 3) και ακολουθεί η γενικευμένη στατιστική ανάλυση και γραφική απεικόνιση της διετίας 2012 – 2013 όσον αφορά στη Μεσόγειο θάλασσα (κεφάλαιο 4). Στα επόμενα κεφάλαια (5,6 και 7) ακολουθεί η ανάλυση των τριών επιλεγμένων περιόδων ανάλυσης φαινομένων μετεωρολογικής παλίρροιας. Τα δύο πρώτα αφορούν στην περιοχή της Αδριατικής θάλασσας όπου γίνεται προσπάθεια επαλήθευσης των παρατηρήσεων φαινομένων μετεωρολογικής παλίρροιας του σταθμού ICPSM διαμέσου δορυφορικών δεδομένων. Η τελευταία περίοδος ανάλυσης αφορά στο βόρειο Αιγαίο, όπου διαμέσου της ανίχνευσης υψηλών ταχυτήτων ανέμου από το μετεωρολογικό σταθμό της Λήμνου εκτελείται μια προσπάθεια πιθανής ανίχνευσης φαινομένων μετεωρολογικής παλίρροιας στην ευρύτερη περιοχής της θαλάσσιας περιοχής της Λήμνου (βόρειο Αιγαίο). Στο τέλος παρουσιάζεται μια γενική επισκόπηση της χρήσης των δορυφορικών δεδομένων με τη χρησιμότητά τους και τις αδυναμίες τους (κεφάλαιο 8).
description: The subject of the current thesis is the detection of meteorological tide phenomena and general turbulence in the total sea level in the Mediterranean sea through the use of satellite images and data for the years 2012 - 2013. Extensively satellite altimeter data of satellite Jason-2, observations of ICPSM (Istituzione Centro Previsioni e Segnalazioni Maree) station in the sea lagoon of Venice and the meteorological station of island Lemnos (meteo.gr) are used for processing. For posting the satellite information and for the picturesque - georeferenced display of results programme BRATv3.1 (software for editing satellite altimeter data) and programme surfer 9.0. were used as well. Initially, the introduction of the main part of the thesis (chapter 1), analyze the causes that lead to the disturbance of the total sea level with special emphasis on the effects of meteorological tide which mainly depend upon barometric conditions and wind speed vector. Then, the characteristics of satellite data are analyzed both qualitatively and quantitatively and the structure and operations of the satellite Jason-2 are described (chapter 2). After that, the description of the operation of the programme BRATv3.1 (chapter 3) is summarized followed by generalized statistical analysis and graphical display of the biennium 2012-2013 concerning the Mediterranean Sea (chapter 4). The next three chapters (5,6 and 7) relate the analysis of the three selected periods of meteorological tide phenomena. The first two are related to the Adriatic Sea, where an attempt is made to verify the observations of meteorological tide phenomena of station ICPSM through satellite data. The last analysis is related to the northern Aegean, where through the detection of high-speed wind from the meteorological station of Lemnos, an effort of possible detection of meteorological tide phenomena in the wider area of the sea area of Lemnos (northern Aegean Sea) is performed. At the end is presented, an overview of the use of satellite data with its utility and weaknesses (chapter 8).